CELEX: 62015FN0063
Language: mt
Date: 2015-04-23 00:00:00
Title: Kawża F-63/15: Rikors ippreżentat fit-23 ta’ April 2015 – ZZ vs UASI

6.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 221/28
            
         Rikors ippreżentat fit-23 ta’ April 2015 – ZZ vs UASI
   (Kawża F-63/15)
   (2015/C 221/38)
   Lingwa tal-kawża: il-Ġermaniż
   
      Partijiet
   
   
      Rikorrenti: ZZ (rappreżentant: Heinrich Tettenborn, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni) (UASI)
   
      Suġġett u deskrizzjoni tat-tilwima
   
   Annullament tad-deċiżjoni tal-konvenut, tal-4 ta’ Ġunju 2014, li ttemm il-kuntratt ta’ xogħol tar-rikorrenti, skont klawżola f’dan il-kuntratt ta’ xogħol.
   
      Talbiet
   
   
               —
            
            
               jannulla d-deċiżjoni tal-UASI kkomunikata b’ittra tal-UASI tal-4 ta’ Ġunju 2014, li tikkonstata t-tmiem tal-kuntratt tar-rikorrenti bħala membru tal-persunal temporanju mal-UASI b’avviż tat-temm ta’ impjieg ta’ sitt xhur, li beda jiddekorri fl-4 ta’ Ġunju 2014;
            
         
               —
            
            
               jikkundanna lill-UASI jħallas lir-rikorrenti danni ta’ ammont xieraq stabbilit fid-diskrezzjoni tat-Tribunal għas-Servizz Pubbliku għad-danni morali u immaterjali li hija sofriet minħabba d-deċiżjoni tal-UASI msemmija fl-ewwel paragrafu;
            
         
               —
            
            
               jikkundanna lill-UASI jirreintegra lir-rikorrenti b’mod sħiħ fil-progress tal-karriera tagħha li kienet tilħaq kieku kontinwament kompliet taħdem, u jikkumpensa lir-rikorrenti b’mod sħiħ għad-danni materjali li hija sofriet, b’mod partikolari permezz tal-ħlas tar-remunerazzjoni kollha li għadha trid titħallas u d-danni materjali l-oħra kollha kkawżati lir-rikorrenti mill-UASI minħabba l-aġir illegali tiegħu (wara li jkunu tnaqqsu l-allowances tal-qgħad li hija rċeviet);
            
         
               —
            
            
               sussidjarjament, fil-każ li, għal raġunijiet legali jew fattwali fis-sitwazzjoni inkwistjoni, ir-rikorrenti ma tiġix irreintegrata fl-impjieg tagħha u/jew ma tkomplix taħdem fil-kundizzjonijiet preċedenti, jikkundanna lill-UASI jħallas danni lir-rikorrenti għad-danni materjali li hija sofriet minħabba t-tmiem illegali tal-impjieg tagħha f’ammont ugwali għad-differenza bejn id-dħul effettiv mistenni tagħha meta mqabbel mad-dħul tagħha li kienet tirċievi kieku l-kuntratt ma ġiex mitmum, filwaqt li jittieħdu inkunsiderazzjoni l-benefiċċji tal-irtirar u drittijiet oħra;
            
         
               —
            
            
               jikkundanna lill-UASI għall-ispejjeż.